Raamfolie met foto: Badkamer raamfolie met foto Fresh Green
Badkamer raamfolie met foto Fresh Green
Fresh green tree leaves. Green meadow. Nature background. Spring landscape. Vector illustration. Wat gaan daar buitekant die visbak aan? | Marlene Jordaan – murphy se wet
Wat gaan daar buitekant die visbak aan?
Posted on Oktober 2, 2012 by Marlene Jordaan
Dis vreemd om vyfuur in die oggend in ‘n vreemde gastehuis wakker te word. Veral as die vorige inwoner van die kamer die ‘’nie-rook-nie’’-teken geïgnoreer het en baie duidelik sewe stokende straatvroue daar onthaal het.
(Do you smoke after sex? I haven’t noticed. Ou grap)
Niks so goed om die lus vir die dag aan te wakker as ‘n neuskanaal wat soos ‘n aangepakte dadelkis voel nie.
Gister het ‘n vriendin buite haar gemaksone gegaan en foto’s van haar laat neem. Wat dit presies behels het, moet ek nog mooi uitvind, maar dat die nie standaard poskaart-vir-die-familie soort kamera-aksie was nie, weet ek.
En voor almal nou op hul knieë neerval en gil: “You evil porn-fiend, I’ll pray for you!”, verstaan tog duidelik dat die idee vir vroue om hul mees, ahem, intieme plekkies koploos te laat afneem, baie, maar BAIE, minder skrikwekkend is as die idee om jou plooie en rekmerke MET jou gesig te laat afneem. DAAI is nou porn vir oumense.
Ek vermoed die laaste van bogenoemde was die idee wat die fotograaf gehad het, vir ‘n spesiale projek.
Ouer vroue in hul natuurlike staat. Sonder photoshop, sonder blurry filters, sonder die son wat per ongeluk direk in die kameralens skyn, soos wat toevallig gereeld in foto’s van my gebeur.
Geplooide, begrysde, gelewervlekte naturals.
Dis nou direk in teenstelling met ons eie SA vrouetydskrifte wat veteraanaktrises op hul voorblaae soos wulpse tieners laat lyk. En dan hewiglik ontken dat ‘n programmetjie náby die plooie was. Selfs grimering en beligting het sy perke, en die publiek is nie só dom nie.
Die komende twee weke leef ek en ‘n paar kollegas ons dae om in ‘n kleinerige vertrek, aan die begin relatiewe vreemdelinge vir mekaar. Ons leer oor tegnologie en die media. Vir sommiges is dit ‘n groot pyniging. Vir my voel dit soos speel en as ek kon kies sou ek die deel van my werk vir altyd wou doen. (behalwe natuurlik die huiswerk elke dag).
Dis nodig om soms jou horisonne te verbreed.
Uit jou visbak te spring. Net om te sien die wêreld bestaan nie net uit jou liter water nie, en dat die vreemde kreatuur wat van buite af vir jou inloer, nie bonatuurlik is nie. En tien teen een op sy facebook-foto gephotoshop is.
This entry was posted in Ander tiksels and tagged foto's,gemaksone,marlene jordaan,murphy,murphy se wet,ouderdom,photoshop,plooie,tegnologie by Marlene Jordaan. Bookmark the permalink.
13 thoughts on “Wat gaan daar buitekant die visbak aan?”
grootpronk on Oktober 11, 2012 om 12:42 nm said:
Hier is jy!!!!
scaramouche on Oktober 3, 2012 om 7:40 nm said:
Ouer word is nie vir sissies nie, maar om te spring is ook nie.
Hou aan om daai horisonne te verbreed Murphy en hou aan om ons aan jou ink te laat slurp!
Flenters on Oktober 2, 2012 om 8:19 nm said:
“Peace, Sister”, ons is immers uit daardie generasie
Jan Twak on Oktober 2, 2012 om 4:43 nm said:
Ek het nou die dag ‘n tannie probeer mooier maak op photoshop. Kry ek ‘n error dat mens ekstra moet betaal as mens die program so abuse.
colourmecrazee on Oktober 2, 2012 om 4:29 nm said:
love it … kan nie wag om die fotos te sien nie … 😉
en yay vir uit die visbak uit spring – i’m all for it ..!!
MaanKind on Oktober 2, 2012 om 4:16 nm said:
En soms verbreed mens jou horisonne, spring jou grensdrade plat, tot die ontsteltenis van jou kinders en /of vriende / familie…
Jan Twak on Oktober 2, 2012 om 4:45 nm said:
Ek is nog besig om jou bikinifoto’s te edit. Sal dit eersdaags aanstuur.
MaanKind on Oktober 2, 2012 om 4:48 nm said:
SIt dit sommer oral op die internet, no secrecy or editing needed..
Jan Twak on Oktober 2, 2012 om 4:55 nm said:
Reeds gedoen, jy sal nie glo hoeveel geld ek al by kwaaitannies.com gemaak het nie!
MaanKind on Oktober 3, 2012 om 8:56 vm said:
lekkerjeuk on Oktober 2, 2012 om 1:20 nm said:
Om “uit jou visbak te spring” is ‘n nice uitdrukking.
Toortsie on Oktober 2, 2012 om 10:42 vm said:
Ja, vir die “jong” voorbeeld in jou storie sien ek glad nie kans nie. Maar ek kom al hoe nader aan daardie ander voorbeeld…. die grys is nog okay, maar die RES!!!! 😯
Hannes Lombaard on Oktober 2, 2012 om 7:32 vm said:
Waar gaan jy tuis hier in Bloem ? Laat weet my as jy ‘n tydjie vir ‘n koffie het tussen 8vm en 4nm bedags. Ek weet dit is werktyd, maar net as jy ‘n los tydjie het. My kontaknommer is 0829005773. Ek is nie op BB nie, maar kan darem SMS’e ontvang. Groete, Hannes Lombaard